Document ID: /roh_data/filtered/fineweb-2-filterrobots_roh.jsonl.gz/14370

Actualmain paja la citad da Cuira ils custs per sanar, engrondir e renovar la rait da chanalisaziun d'enturn 130 kilometers per gronda part ord la cassa da la citad. Damai che quai cuntrafa al principi dal chaschunader, ha la suprastanza concludì ina nova regulaziun ch'entra en vigur l'entschatta da l'auter onn.
Las entradas supplementaras che resultan ordlonder, vegnan dabun en il rom d'ina finanziaziun speziala unicamain a la chanalisaziun da la citad. Questa via aveva la regenza grischuna ordinà, suenter ch’ils votants e las votantas da Cuira avevan refusà tant il 2012 sco il 2014 d’introducir ina tala taxa.
Entant ha la fracziun da la PLD da la citad da Cuira annunzià, da vulair pretender ch'il pe da taglia vegnia persuenter sbassà per 2%.
RR novitads 18:00